הירויוקי סנאדה

יפן זהו שם יפני; שם המשפחה הוא סנאדה. הירויוקי סנאדה (ביפנית: 真田 広之; נולד ב-12 באוקטובר 1960 בשם הירוקי שימאסווה) הוא שחקן ואמן לחימה יפני. מוכר בשל השתתפותו בסרטים "רינגו" (1998), "סמוראי הדימדומים"(2002), "הסמוראי האחרון" (2003), "שעת שיא 3" (2007), "שמש" (2007) ו"וולברין" (2013). סנאדה נולד בטוקיו והתחיל לשחק כבר כילד בסרטים ובתיאטרון. אביו נפטר כאשר היה בן 11, כנער הצטרף אל מועדון האקשן היפני בבעלותו של השחקן המפורסם סוני צ'יבה. סנאדה סיים בהצטיינות את לימודי הקולנוע שלו ב"אוניברסיטת ניהון". את הפרסום שלו ביפן קיבל בזכות הופעותיו כשחקן פעולה בסרט "שוגון" וכסמוראי בסרטים "גלגול נשמת הסמוראי" עליו זכה בפרס פריצת השנה של האקדמיה היפנית ו"האגדה על הסמוראי השמיני" עליו היה מועמד לשחקן הטוב ביותר של הטקס. ב-1998 הופיע באחד מסרטי האימה היפניים המצליחים ביותר "רינגו" בתור ריוג'י בעלה לשעבר של העיתונאית רייקו שמנסה לעזור לה לאחר שצפתה בקלטת הווידאו המקוללת. סנאדה הופיע גם בשני סרטי ההמשך "ספירל" ו"רינגו 2". סנאדה הוא שחקן התיאטרון היפני היחידי שהופיע בתיאטרון הבריטי עם הלהקה השייקספירית המלכותית, קיבל תואר אבירות על הופעתו בתור השוטה במחזה "המלך ליר". סנאדה פרץ לתודעה העולמית בדרמה היפנית מועמדת פרס האוסקר הזר, "סמוראי הדימדומים" בה הופיע בתפקיד הסמוראי סייביי אייגוצ'י. בזכות הסרט סנאדה זכה בפרס האקדמיה היפנית ובתפקיד הראשון שלו בהוליווד, בדרמת המלחמה התקופתית "הסמוראי האחרון" בתור אוג'יו הסמוראי הנאמן והרצחני של לורד קאטסומאטו (קן ואטאנבה) שמלמד את קפטן נתן אלגרן (טום קרוז) את תורת הסמוראי. למד לדבר מנדרינית לשם תפקידו כגנרל הסיני גאונגמינג באפוס המלחמה ההיסטורי "הבטחה" והופיע לצידם של ראלף פיינס ונטשה ריצ'רדסון בדרמה של ג'יימס אייבורי "הרוזנת הלבנה". ב-2007 שיחק בקומדיית האקשן "שעת שיא 3" בתור קנג'י מתנקש יפני ואחיו החורג של הבלש לי (ג'קי צ'אן) ובסרטו של דני בויל "שמש" בתור קנדה קפטן החללית "איקרוס 2". ב-2010 השתתף בעונה האחרונה של הסדרה "אבודים" בתפקיד דוגן הבנקאי היפני שמגיע לאי. בינואר 2014 שיחק בתפקיד ראשי בסדרת המדע הבדיוני "הליקס" בערוץ SyFy. בינואר 2015 עלתה העונה השנייה של הסדרה. בשנת 2017 שיחק בסרט המתח-מדע בדיוני "סימן חיים". עוד באותה שנה הוכרז כי סנאדה יגלם תפקיד משני בסרט הנוקמים: סוף המשחק. בשנת 2021 גילם את הנזו הסאשי / סקורפיון בסרט "מורטל קומבט". בשנת 2022 הצטלם לסדרת הדרמה ההיסטורית "שוגון" המבוססת על רומן באותו שם מאת ג'יימס קלאוול; הסדרה עלתה לשידור ברשת FX ב-27 בפברואר 2024. לסנאדה שני ילדים מגרושתו השחקנית סטומי טזוקה. שוגון (1978) מסר מהחלל (1978) ג'י איי סמוראי (1980) גלגול נשמת הסמוראי (1981) נינג'ה במאורת הדרקון (1982) האגדה על הסמוראי השמיני (1983) האחד שמת לשווא (1986) אודם גומי מצחיק (1988) שראקו (1995) מזרח פוגש מערב (1995) רינגו (1998) ספירלו (1998) רינגו 2 (1999) אהבה ראשונה (2000) מאסטר יין יאנג (2001) סמוראי הדימדומים (2002) הסמוראי האחרון (2003) הרוזנת הלבנה (2005) הבטחה (2005) שעת שיא 3 (2007) העיר האחרונה שלך (2007) שמש (2007) ספיד רייסר (2008) ירח נופל (2011) 47 רונין (2013) וולברין (2013) המיניונים (2015, דיבוב) סימן חיים (2017) התפסן היה מרגל (2018) הנוקמים: סוף המשחק (2019) צבא המתים (2021) מורטל קומבט (2021) רכבת הקליע (2022) ג'ון וויק 4 (2023) אבודים (2010) נקמה (2012-2011) אקסטנט (2014) הליקס (2014–2015) הספינה האחרונה (2016) ווסטוורלד (2018–2020) שוגון (2024) מדיה וקבצים בנושא הירויוקי סנאדה בוויקישיתוף הירויוקי סנאדה, במסד הנתונים הקולנועיים IMDb (באנגלית) הירויוקי סנאדה, באתר AllMovie (באנגלית) הירויוקי סנאדה, במסד הנתונים הקולנועיים KinoPoisk (ברוסית) הירויוקי סנאדה, באתר Last.fm (באנגלית) הירויוקי סנאדה, באתר MusicBrainz (באנגלית) הירויוקי סנאדה, באתר Discogs (באנגלית) Denise Petski, Denise Petski, ‘Westworld’: Hiroyuki Sanada Set To Recur In Season 2 Of HBO Series, Deadline, ‏2017-09-15 (באנגלית) Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)